**Velkommen til hofte alloplastik sektoren**

Vi vil gerne byde dig velkommen i dit 6 måneders ophold i hofte alloplastik sektoren

Vores sektor består af afdelingslæge Anders Assenholt, afdelingslæge Morten Kjerri Rasmussen samt Overlæge Niels Krarup.

Vi har planlagte operationsstuer mandag, tirsdag og onsdag, hvor vi typisk opererer tre patienter med isættelse af Total Hofte Alloplastik. Vi opererer omtrent 250 planlagte alloplastikker, hvor halvdelen er ucementerede (Patienter < 70 år) og den anden halvdel er hybrid alloplastikker (ucementerede cup og cementeret stem) (Patienter > 70 år).

Dertil kommer afdelingens aktivitet på ca. 100 hybrid alloplastikker til patienter med displacerede collum femoris frakturer.

Så vidt den daglige planlægning tillader det, vil du være tilknyttet en af alloplastik stuerne mandag, tirsdag og/eller onsdag.

Med fordel kan du orientere dig i operationsprogrammet dagen forinden. Vi oplærer dig i templating og planlægning af det operative indgreb,

Forventningen til det operative er du vil blive oplært i selvstændigt at kunne udføre hybrid Total Hofte Alloplastik i løbet af dine 6 måneder hos os.

Vi har som oftest ambulatorie onsdag, torsdag og fredag.

Her ser vi patienter til forundersøgelser med hofteproblematikker.

Derudover kontrollerer vi patienter efter osteosyntese af komminutte, komplicerede hoftenære frakturer.

Du vil starte med at være føl i ambulatoriet de første par gange, hvorefter du vil have egne patienter i et reduceret antal. Når du er i ambulatoriet, vil der altid være en speciallæge i ambulatoriet ved siden af som du kan spare med.

**Hvad forventer vi af dig**

Vi forventer at du har læst reference programmet for hofte alloplastik. Der findes link hertil på DOS´s hjemmeside.

Derudover vil det være fordelagtigt, hvis du sætter dig ind i forløbsbeskrivelsen for hofte alloplastik, som forefindes på E-dok.

**Hvad skal du nå:**

Du skal efter de seks måneder have opnået de relevante kompetencer der er beskrevet i målbeskrivelsen for hoveduddannelse i ortopædkirurgi.

Med venlig hilsen Alloplastiksektoren